<diacritize> Baba mi sun loju ona ni ojo kiini ti o kuro ni ile, nigba ti o si maa di osan ojo keji die lo ku ki o de ibi ti o n lo. Igba ti o to deedee agogo meta ni baba mi de igbo ti o kangun si igbo Olodumare gan-an, oruko igbo naa a si maa je Aginju Idakeroro: nitori ibe ni o dake julo ni gbogbo abe orun. Iwin kan soso ni n be ni inu igbo yii, o gbona ju apaara oju orun.iwin naa ki i je ki enikeni de igbo Olodumare, a maa fun awon ode ni laalaa se, bee ni oun ko ga ju ese bata meji lo, inu okiti ogan ni oun si n gbe. Ebora kukuru bilisi ni, a maa gbe eru pasan kiri ojo aye gbogbo. Nigba ti baba mi de igbo yii, ohun gbogbo dake patapata, awon ewe igi gbogbo dorikodo, okan ko si lu ekeji, bi eni pe ko tile si efuufu rara ni; awon eka igi gbogbo si duro sansan bi igba ti jagunjagun ba duroniwaju oga re, awon itakun da bi olokunrun nibi ti won kajo si, bee ni awon eranko ti ko ibe sile gege bi ibugbe won; awon eye ti ba ibi gbogbo ti won ri lo, awon ohun alaaye si da bi igba ti onigbese ba n ronu gbese re, gbogbo igbo dake minimini bi igba ti ofo pataki ba se eniyan ti ore ati ojulumo dake minimini. Wo mi, ore mi, niwon igba ti o si ti je pe baba mi nikan ni o ku pelu ebora kekere inu ogan si igbo buruku yii nko, atikoja baba mi ko ni sai je isporo. Lehin igba ti baba mi si ti ba irinkerindo re kiri fun igba die ninu aginju nla yii tan oun ati ebora kekere inu ogan fi oju gan-anni ara won. Ojo nla si ni ojo naa, nigba ti awon mejeeji fi oju gan-anni ara won, ijanba pade ijangbon, sigidi pade anjannu, kinniun meji fi oju ri ara won. Oruko ebora yii ni Esu-kekere-ode. Ko wo ewu bel ni ko wo sokoto, ko de fila bee ni ko ssan ibante, ewe ni alakori fi n bo asiri idi kiri, oju kan soso ni oun ni, eleyii si gun rebete bi osupa titobi, Esu-kekere ko ni imu rara, niotri oju ti tobi rekoja ibi ti oju mo, enu re si gbooro bi ibu atelewo, eyin enu re dabi ti kinniun bee ni awon eyin won-onni pupa bi igba ti kinniun ba sese je eran tutu tan. Irun bo iwin naa lara bi aso, gbogbo ara re si dabi ara aja ilu Oyinbo, bee ni osu barakata kan n be ni atari re. Bi oun ti gbe eru pasan lee ejika bel naa ni apo nla kan n be ni orun reti o ba ni leru gidigidi. Eje bo apo naa bamubamu, ihuuhu eye si le mo eje won-onni lara bee ni oni ruuru oogun ni won so mo on ni egbe; ado ati ato, egungun ejo ati iko oode, iye agbe ati iye aluko, pelu eyo owo aye atijo, ati oniruuru iwo eranko, ati kekere ati titobi, ati iwo agbonrin ti n ka ila je ninu oko, pelu iye aparo ti n rin kiri ni inu aginju, gbogbo awon wonyi pejo bamubamu si ara aoo nla ebora kekere inu ogan, oruko eni ti n je Esu-kekere-ode. <yor>Bàbá mi sùn lójú ọnà ni ọjọ kìíní tí ó kúrò ni ilé, nígbà tí ó sì máa di ọsán ọjọ kejì díẹ ló kù kí ó dé ibi tí ó ń lọ. Ìgbà tí ó tó déédéé agogo mẹta ni bàbá mi dé igbó tí ó kángun sí igbó Olódùmarè gan-an, orúkọ igbó náà a si máa jẹ Aginjù Ìdákẹrọrọ: nítorí ibẹ ni ó dákẹ jùlọ ni gbogbo abẹ ọrun. Iwin kan ṣoṣo ní ń bẹ ní inú igbó yìí, ò gbóna ju àpáàrà ojú ọrun.iwin náà kì í jẹ kí ẹnikẹni dé igbó Olódùmarè, a máa fún àwọn ọdẹ ní làálàá ṣe, bẹẹ ni òun kò ga ju ẹsẹ bàtà méjì lọ, inú òkìtì ọgán ni òun sì ń gbé. Ẹbọra kúkúrú bìlísì ni, a máa gbé ẹrù pàṣán kiri ọjọ ayé gbogbo. Nígbà tí bàbá mi dé igbó yìí, ohun gbogbo dákẹ pátápátá, àwọn ewé igi gbogbo doríkodò, ọkan kò sì lu èkejì, bí ẹni pé kò tilẹ si ẹfúùfù rárá ni; àwọn ẹka igi gbogbo sì dúró ṣanṣan bi ìgbà tí jagunjagun bá dúróníwájú ọgá rẹ, àwọn ìtàkùn dà bí olókùnrùn níbi ti wọn kájọ si, bẹẹ ni àwọn ẹranko ti kọ ibẹ sílẹ gẹgẹ bí ibùgbé wọn; àwọn ẹyẹ ti bá ibi gbogbo ti wọn rí lọ, àwọn ohun alààyè sì da bi ìgbà ti onígbèsè bá ń ronú gbèsè rẹ, gbogbo igbó dákẹ minimini bí ìgbà tí ọfọ pàtàkì bá ṣẹ ènìyàn ti ọrẹ àti ojúlùmọ dákẹ minimini. Wò mi, ọrẹ mi, níwọn ìgbà tí ó sì ti jẹ pé bàbá mi nìkan ni ó kù pẹlú ẹbọra kékeré inú ọgán sí igbó burúkú yìí ńkọ, àtikọjá bàbá mi kò ní ṣàì jẹ ìṣporo. Lẹhin ìgbà tí bàbá mi si ti bá ìrìnkèrindò rẹ kiri fún ìgbà díẹ nínú aginjù ńlá yìí tán òun àti ẹbọra kékeré inú ọgàn fi ojú gán-ánní ara wọn. Ọjọ ńlá sì ni ọjọ náà, nígbà tí àwọn méjèèjì fi ojú gán-ánní ara wọn, ìjàǹbá pàdé ìjàngbọn, ṣìgìdì pàdé àǹjànnú, kìnnìún méjì fi ojú rí ara wọn. Orúkọ ẹbọra yìí ni Èṣù-kékeré-òde. Kò wọ ẹwù bẹl ni kò wọ ṣòkòtò, kò dé fìlà bẹẹ ni kò ssán ìbàǹtẹ, ewé ni alákọrí fi ń bo àṣírí ìdí kiri, ojú kan ṣoṣo ni òun ní, eléyìí sì gún rébété bí òṣùpá títòbi, Èṣù-kékeré kò ní imú rárá, níotrí ojú ti tóbi rékọjà ibi tí ojú mọ, ẹnu rẹ sì gbòòrò bi ibú àtẹlewọ, eyin ẹnu rẹ dàbí ti kìnnìún bẹẹ ni àwọn eyín wọn-ọnnì pupa bi ìgbà tí kìnnìún bá ṣẹṣẹ jẹ ẹran tútù tán. Irun bo iwin náà lára bí aṣọ, gbogbo ara rẹ sì dàbí ara ajá ìlú Òyìnbó, bẹẹ ni òṣú bàràkàtà kan ń bẹ ní àtàrí rẹ. Bí òun ti gbe ẹrù pàṣán lée èjìká bẹl náà ni àpò ńlá kan ń bẹ ni ọrùn rẹtí ó ba ni lẹrù gidigidi. Ẹjẹ bo àpò náà bámúbámú, ihùúhù ẹyẹ sì lẹ mọ ẹjẹ wọn-ọnnì lára bẹẹ ni oní rúurú òògùn ni wọn so mọ ọn ni ẹgbẹ; àdó àti atọ, egungun ejò àti ìkó oódẹ, ìyẹ agbe àti ìyẹ àlùkò, pẹlú ẹyọ owọ ayé àtijọ, àti onírúurú ìwo ẹranko, àti kékeré àti títóbi, àti ìwo àgbọnrín tí ń ká ilá jẹ nínú oko, pẹlú ìyẹ àparò tí ń rìn kiri ní inú aginjù, gbogbo àwọn wọnyí péjọ bámúbámú sí ara àoò ńlá ẹbọra kékeré inú ọgán, orúkọ ẹni tí ń jẹ Èsù-kékeré-òde. 